Муниципальная бюджетная дошкольная образовательная организация

Центр развития ребенка – детский сад «Аленушка»

муниципального района «Вилюйский улус (район)» Республика Саха (Якутия)

**Тема: Төрөппүттэргэ сүбэ «Оҕо уонна кинигэ»**

Выполнила: Мухоплева Надежда Михайловна

2025 г. Вилюйск

Мухоплева Надежда Михайловна-Воспитатель

МБДОУ ЦРР д/с "Аленушка"

г. Вилюйск /Вилюйский улус;

Төрөппүттэргэ сүбэ «Оҕо уонна кинигэ»

Төрөппүттэргэ сүбэ «Оҕо уонна кинигэ»

**Сыала:** Оҕо иитиитигэр кинигэ улахан оруоллааҕын төрөппуккэ тиэрдии, чөл куттаах буола улаатарыгар, инники олоҕор кинигэ туһалааҕын биллэрии.

**Сорук:**

1. Кинигэттэн оҕо элбэххэ сайдарын уөрэтии, ырытыы
2. Кинигэни таптыыр оҕо үтүө өрүттэрэ
3. Дьиэ кэргэннэ оҕону кинигэҕэ уьуйуу
4. Төрөппүт оҕото уонна бэйэтэ кинигэҕэ интириэстээх буолалларын ситиһии

Кинигэ олоххо улахан суолталаах. Кинигэ көмөтүнэн үөрэнэбит сайдабыт, билэбит – көрөбүт. Кинигэни ааҕар киһи өйө-санаата тупсар, олоххо көрүүтэ уларыйар, оҕолорго үөрэхтэригэр көмө-тирэх буолар. Кинигэни аахпакка, ааҕарга үөрэммэккэ дэгиттэр сайдыылаах, дирин культууралаах, үрдүк үөрэхтээх, киэн өйдөөх – санаалаах, аныгы олоҕу кытта тэҥҥэ хардыылаһар киһи буолбаккын. Кинигэни ааҕар киһи үөрэхтээх, үчүгэй үлэлээх, билиитэ көрүүтэ киэн, дьону – сэргэни кытта уопсай тылы булар, суруга – бичигэ ситимнээх, тыла – өһө уус-уран өркөн өйдөөх буолар.

Кинигэ барыга үөрэтэр. Бастатан туран, ааҕарга, суруйарга. Иккиһинэн, тылы-өһү сөпкө туттарга. Олох онкулларын туоруурга. Төьөлөөх киһини кинигэ билии киэн аартыгар сирдээн, умсугутан, сайыннаран үөһээ көтүппүтэ буолуой.

Хомойуох иһин билиҥҥи үйэҕэ оҕолор телевизорга, телефонна, планшетка күнү быһа олороллоруттан гаджет элбээһиниттэн, кинигэҕэ интириэстэрэ сүтэн эрэр. Оҕо кинигэҕэ интириэһэ сүппэтин курдук маннык сүбэлэри биэриэхпит этэ:

Оҕону саастарынан көрөн сөптөөх хас биирдии дьиэҕэ, библиотечнай полкаҕа остуоруйалар, оҕо суруйааччыларын кинигэлэрэ, сериялар, справочниктар, энциклопедиялар ону таһынан өйү сайыннарар оонньуулаах, сорудахтаах кинигэлэр баар буолаллара биһирэнэр; (холобур дьиэ кэргэнинэн  иллэн кэмнэ  оонньуулаах, сорудахтаах кинигэлэри туһанан оҕо интэриэһин кыра сааһыттан сайыннарыахха сеп)

Оҕо 3-4 сааһыттан ийэ, аҕа кыра ойуулаах кинигэлэри оҕону кытта көрүөхтээх, кэпсиэхтээх,.

Оҕо уһуйааныгар сылдьар кырачаан саастаах  оҕолорго бэйэҕит күн ахсын да буолбатар дьарык оҥостон дорҕоонноохтук кинигэтэ ааҕан иһитиннэрин. Онтон улаатан истэҕин аайы кинигэни таларга оҕоттон туох туһунан истиэн баҕарарын ыйытыллар. Холобур , оҕо кыыл-көтөр туһунан, остуоруйа эбэтэр мүччүргэннээх сырыылар тустарынан истэрин ордорор.

Кинигэни ааҕа, истэ  үөрэммит оҕо улаатан истэҕин аайы   истэр дьоҕура сайдар, кэпсээн геройдарын кытта бииргэ үөрэр-хомойор. Кинилэртэн холобур ылар, үчүгэйи, куһаҕаны араара үөрэнэр.

Оҕолоргутун кытта библиотекаҕа сылдьын, кинигэлэр араастарын көрдөрүн, кинигэни харыстаан туттарга үөрэтин.

Төрөппүт бу курдук улэтэ, оҕо оскуолаҕа киирдэҕинэ биллэр. Кыра сааһыттан кинигэни доҕор оҥостубут оҕо оскуолаҕа киирэригэр буукубалары эрэйэ суох билэр, өссө ону ааһан. Оскуолаҕа киирэригэр ааҕан киирэр.

7 саастаах оҕо кинигэни сөбүлээбэт буоллаҕына, бу олус куһаҕан. Бу туһунан улуу педагог В.А. Сухомлинскай: «Өскөтүн оҕо кыра сааһыттан кинигэни таптыы үөрэммэтэх, кини олоҕун устатыгар ис дууһатын көрдөбүлэ буолбатах буоллун, оччоҕо оҕо дууһата 13-14 сааһыгар кураанах буолуо. Маннык оҕоттон толору үчүгэй киһи тахсыа диэн эрэниэххэ сатаммат.»

Түмүктээн эттэххэ, кыра оҕоҕо кинигэҕэ тапталы иҥэрии хас биирдии төрөппүттэн быһаччы тутулуктааҕын умнумуоҕун.